एससी/एसटी एक्ट पर दलित संगठनों द्वारा ‘भारत बंद’ आन्दोलन के नाम पर जिस प्रकार की अराजकता सड़कों पर देखने को मिली। उसको देखते हुए तो इसे आन्दोलन कहना एक विचारणीय प्रश्न है। भारत बन्द के इस तथाकथित आन्दोलन में अबतक दसियों व्यक्तियों को जान से हाथ धोना पड़ा। साथ ही इस आन्दोलन का हिंसात्मक चरित्र उन प्रदेशों में ज्यादा देखने को मिला जहां बीजेपी की सरकार है। अत: इस आन्दोलन को राजनीति प्रेरित हिंसात्मक प्रदर्शन कहा जा सकता हैं, जिसका शिकार आम आदमी हो रहा है।